title: Komission täytäntöönpanoasetus (EU) N:o 827/2012, annettu 29 päivänä kesäkuuta 2012 , teknisten täytäntöönpanostandardien vahvistamisesta niiden keinojen osalta, joilla osakkeita koskevia nettomääräisiä lyhyitä positioita voidaan julkistaa, Euroopan arvopaperimarkkinaviranomaiselle nettomääräisistä lyhyistä positioista annettavien tietojen muodon ja niiden sopimusten, järjestelyjen ja toimenpiteiden tyyppien osalta, joilla voidaan riittävässä määrin varmistaa, että osakkeet tai valtion velkainstrumentit ovat saatavilla selvitystä varten, ja niiden päivämäärien ja sen jakson osalta, joita käytetään osakkeen pääasiallisen markkinapaikan määrittämisessä lyhyeksimyynnistä ja tietyistä luottoriskinvaihtosopimuksiin liittyvistä kysymyksistä annetun Euroopan parlamentin ja neuvoston asetuksen (EU) N:o 236/2012 mukaisesti  ETA:n kannalta merkityksellinen teksti

text:
               18.9.2012

               FI

               Euroopan unionin virallinen lehti

               L 251/11

         KOMISSION TÄYTÄNTÖÖNPANOASETUS (EU) N:o 827/2012,
   annettu 29 päivänä kesäkuuta 2012,
   teknisten täytäntöönpanostandardien vahvistamisesta niiden keinojen osalta, joilla osakkeita koskevia nettomääräisiä lyhyitä positioita voidaan julkistaa, Euroopan arvopaperimarkkinaviranomaiselle nettomääräisistä lyhyistä positioista annettavien tietojen muodon ja niiden sopimusten, järjestelyjen ja toimenpiteiden tyyppien osalta, joilla voidaan riittävässä määrin varmistaa, että osakkeet tai valtion velkainstrumentit ovat saatavilla selvitystä varten, ja niiden päivämäärien ja sen jakson osalta, joita käytetään osakkeen pääasiallisen markkinapaikan määrittämisessä lyhyeksimyynnistä ja tietyistä luottoriskinvaihtosopimuksiin liittyvistä kysymyksistä annetun Euroopan parlamentin ja neuvoston asetuksen (EU) N:o 236/2012 mukaisesti
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon lyhyeksimyynnistä ja tietyistä luottoriskinvaihtosopimuksiin liittyvistä kysymyksistä 14 päivänä toukokuuta 2012 annetun Euroopan parlamentin ja neuvoston asetuksen (EU) N:o 236/2012 (1) sekä erityisesti sen 9 artiklan 6 kohdan, 11 artiklan 4 kohdan, 12 artiklan 2 kohdan, 13 artiklan 5 kohdan ja 16 artiklan 4 kohdan,
   on kuullut Euroopan tietosuojavaltuutettua,
   sekä katsoo seuraavaa:

               (1)

               Tämän asetuksen tarkoituksena on määrittää luettelo poikkeuksen soveltamisalaan kuuluvista osakkeista, mikä on välttämätöntä kaikkia poikkeuksen soveltamisalan ulkopuolelle jääviä osakkeita koskevien lyhyiden positioiden julkistamiseksi, sekä edellytykset, joilla kyseiset tiedot olisi lähetettävä Euroopan arvopaperimarkkinaviranomaiselle, jäljempänä ’EAMV’. Sen vuoksi on olennaista, että annetaan myös säännöt järjestelyistä ja toimenpiteistä, jotka on toteutettava poikkeuksen soveltamisalan ulkopuolelle jäävien osakkeiden osalta. Jotta varmistettaisiin niiden lyhyeksimyyntiä koskevien säännösten yhdenmukaisuus, joiden pitäisi tulla voimaan samaan aikaan, ja jotta asianomaisten velvoitteiden soveltamisalaan kuuluvien henkilöiden olisi helpompi saada näistä säännöksistä kattava käsitys ja jotta heillä olisi yhtäläinen mahdollisuus tutustua niihin, on asianmukaista, että kaikki asetuksessa (EU) N:o 236/2012 edellytetyt tekniset täytäntöönpanostandardit sisällytetään yhteen asetukseen.

               (2)

               Asetuksen (EU) N:o 236/2012 yhdenmukaisen soveltamisen varmistamiseksi niiden tietojen osalta, jotka toimivaltaisten viranomaisten on annettava EAMV:lle ja kyseisien tietojen tehokkaan käsittelyn varmistamiseksi tiedot olisi vaihdettava sähköisesti, turvallisella tavalla ja käyttäen vakiomallia.

               (3)

               On tärkeää helpottaa niiden nettomääräisiä lyhyitä positioita koskevien tietojen saantia ja uudelleenkäyttöä, jotka markkinoille annetaan toimivaltaisen viranomaisen ylläpitämien ja valvomien keskusverkkosivustojen kautta. Tämän vuoksi nämä tiedot olisi toimitettava muodossa, joka mahdollistaa tietojen joustavan käytön eikä pelkästään tarjoa mahdollisuutta muuttumattomina pysyvien näköispainosten käyttöön. Sen ollessa teknisesti mahdollista olisi käytettävä koneellisesti luettavia formaatteja, jotta käyttäjät pystyisivät käsittelemään tietoja jäsennellysti ja kustannustehokkaasti.

               (4)

               Näiden tietojen julkistamisen varmistamiseksi markkinoilla, nettomääräisiä lyhyitä positioita koskevia yksityiskohtaisia tietoja olisi sen lisäksi, että niitä annetaan toimivaltaisen viranomaisen ylläpitämillä tai valvomilla keskusverkkosivustoilla, oltava mahdollista julkistaa myös muilla tavoin.

               (5)

               On olennaista, että käyttäjät antavat kahdenlaisia perustietoja julkistaessaan tietyn julkistamiselle asetetun kynnysarvon ylittävät osakkeita koskevat nettomääräiset lyhyet positiot. Tietoihin olisi sisällyttävä tiivis luettelo tai taulukko julkistamiselle asetetun kynnysarvon ylittävistä nettomääräisistä lyhyistä positioista, jotka ovat liikkeessä ajankohtana, jona keskusverkkosivustolla käydään, sekä luettelo tai taulukko, jossa on historiallisia tietoja kaikista julkaistuista yksittäisistä nettomääräisistä lyhyistä positioista.

               (6)

               Kun osakkeita koskeva nettomääräinen lyhyt positio alittaa tietyn julkistamiselle asetetun kynnysarvon, sitä koskevat yksityiskohtaiset tiedot, mukaan lukien position tosiasiallinen koko, olisi julkaistava. Jottei keskusverkkosivustoilla kävijöiden keskuudessa aiheutuisi sekaannusta, positioita, jotka ovat pienentyneet alle 0,5 prosenttiin kyseisen yrityksen liikkeeseenlasketusta osakepääomasta, ei pitäisi jättää voimassa olevien positioiden joukkoon määräämättömäksi ajaksi, vaan ne olisi sisällytettävä 24 tunnin julkaisujakson jälkeen historiallisiin tietoihin.

               (7)

               Jotta voidaan luoda johdonmukainen ja selkeä kehys, joka on kuitenkin samalla joustava, on tärkeää määrittää lainaamista koskevien sopimusten ja vaikutuksiltaan vastaavien täytäntöönpanokelpoisten vaatimusten tyypit sekä sellaisten kolmannen kanssa sovittavien järjestelyjen tyypit, joilla voidaan riittävässä määrin varmistaa, että osakkeet tai valtion velkainstrumentit ovat saatavilla selvitystä varten, ja määrittää perusteet, jotka kyseisien sopimusten ja järjestelyjen on täytettävä.

               (8)

               Uusien osakkeiden merkintäoikeuksien käytöllä lyhyeksimyynnin yhteydessä voidaan varmistaa osakkeiden tai velkainstrumenttien saatavuus selvitystä varten riittävässä määrin, vain silloin, kun järjestely on sellainen, että lyhyeksimyynnin selvitys varmistetaan määräajankohtana. Sen vuoksi on olennaista täsmentää säännöt, joilla varmistetaan, että merkintäoikeuksista johtuvat osakkeet ovat saatavilla selvityspäivänä tai sitä ennen ja että niitä on vähintään määrä, joka vastaa lyhyeksi myytäviksi tarkoitettujen osakkeiden määrää.

               (9)

               Määriteltäessä ajallisesti rajattuja vahvistusjärjestelyjä on tärkeää täsmentää aikataulu, jonka kuluessa lyhyeksimyynti voidaan kattaa ostoilla, tavalla, joka sopii yhteen eri lainakäyttöalueiden toisistaan poikkeavien selvitysjaksojen kanssa.

               (10)

               Jotta voidaan riittävässä määrin varmistaa, että instrumentit ovat saatavilla selvitystä varten, kun lyhyeksimyyntiä harjoittava luonnollinen henkilö tai oikeushenkilö on sopinut kolmannen kanssa järjestelystä, jonka yhteydessä kyseinen kolmas on vahvistanut, että instrumentti on paikannettu, on olennaista, että voidaan luottaa siihen, että kyseistä kolmatta valvotaan asianmukaisesti, jos se on sijoittautunut kolmanteen maahan, ja että käytössä on asianmukaiset järjestelyt valvontaviranomaisten välistä tietojenvaihtoa varten. Näihin asianmukaisiin järjestelyihin voisi kuulua Kansainvälisen arvopaperimarkkinavalvojien yhteisön (IOSCO) laatiman yhteisymmärryspöytäkirjan allekirjoittaminen.

               (11)

               Jotta voidaan varmistaa sen vaatimuksen asianmukainen täytäntöönpano, joka koskee sen määrittämistä, sijaitseeko osakkeen pääasiallinen markkinapaikka unionin ulkopuolella, olisi otettava käyttöön siirtymäjärjestelyt poikkeuksen soveltamisalaan kuuluvien osakkeiden luettelon määrittämiseksi ensimmäistä kertaa asetuksen (EU) N:o 236/2012 16 artiklan nojalla. Vaikka poikkeuksen soveltamisalaan kuuluvien osakkeiden luettelo on voimassa kaksi vuotta, on lisäksi tarpeen jättää jonkin verran joustovaraa, koska luetteloa voidaan tietyissä tilanteissa joutua tarkistamaan kyseisen kahden vuoden pituisen kauden aikana.

               (12)

               Johdonmukaisuuden varmistamiseksi tätä asetusta ja asetusta (EU) N:o 236/2012 olisi sovellettava samasta päivästä. Jotta luonnollisilla henkilöillä ja oikeushenkilöillä kuitenkin olisi riittävästi aikaa käsitellä luetteloa osakkeista, jotka ovat saaneet poikkeuksen asetuksen (EU) N:o 236/2012 nojalla, kyseinen luettelo olisi laadittava ja julkaistava sen jälkeen EAMV:n verkkosivustolla riittävän ajoissa ennen asetuksen (EU) N:o 236/2012 soveltamisen alkamista. Sen vuoksi säännöksiä, jotka koskevat päivää ja jaksoa, joina laskenta pääasiallisen markkinapaikan määrittämiseksi on suoritettava, päivää, jona EAMV:lle on ilmoitettava osakkeet, joiden pääasiallinen kauppapaikka sijaitsee unionin ulkopuolella, ja poikkeuksen soveltamisalaan kuuluvien osakkeiden luettelon voimaantuloa, olisi sovellettava päivästä, jona tämä asetus tulee voimaan.

               (13)

               Koska asetuksessa (EU) N:o 236/2012 todetaan, että sitovat tekniset standardit olisi hyväksyttävä ennen kuin mainittua asetusta voidaan soveltaa hyödyllisellä tavalla, ja koska on olennaista täsmentää edellytetyt muut kuin keskeiset osat ennen 1 päivää marraskuuta 2012, jotta markkinatoimijoiden olisi helpompi noudattaa asetusta (EU) N:o 236/2012 ja toimivaltaisten viranomaisten olisi helpompi valvoa mainitun asetuksen täytäntöönpanoa, on tarpeen, että tämä asetus tulee voimaan seuraavana päivänä sen jälkeen, kun se on julkaistu.

               (14)

               Tämä asetus perustuu teknisten täytäntöönpanostandardien luonnoksiin, jotka EAMV on toimittanut komissiolle.

               (15)

               EAMV on järjestänyt avoimen julkisen kuulemisen niistä teknisten täytäntöönpanostandardien luonnoksista, joihin tämä asetus perustuu, analysoinut mahdollisia asiaan liittyviä kustannuksia ja hyötyjä sekä pyytänyt lausunnon Euroopan valvontaviranomaisen (Euroopan arvopaperimarkkinaviranomainen) perustamisesta 24 päivänä marraskuuta 2010 annetun Euroopan parlamentin ja neuvoston asetuksen (EU) N:o 1095/2010 (2) 37 artiklan mukaisesti perustetulta arvopaperimarkkina-alan osallisryhmältä,

         ON HYVÄKSYNYT TÄMÄN ASETUKSEN:
   I   LUKU

      YLEISET SÄÄNNÖKSET

   1 artikla
   Kohde
   Tässä asetuksessa vahvistetaan tekniset täytäntöönpanostandardit, joissa määritetään seuraavat:

               a)

               asetuksen (EU) N:o 236/2012 9 artiklan 6 kohdan ja 11 artiklan 4 kohdan mukaisesti keinot, joilla luonnolliset henkilöt tai oikeushenkilöt voivat julkistaa nettomääräisiä lyhyitä positioita koskevia tietoja, ja niiden tietojen muoto, jotka toimivaltaisten viranomaisten on toimitettava Euroopan arvopaperimarkkinaviranomaiselle, jäljempänä ‧EAMV‧;

               b)

               asetuksen (EU) N:o 236/2012 12 artiklan 2 kohdan ja 13 artiklan 5 kohdan mukaisesti ne sopimusten, järjestelyjen ja toimenpiteiden tyypit, joilla voidaan riittävässä määrin varmistaa, että osakkeet ovat saatavilla selvitystä varten, ja niiden sopimusten tai järjestelyjen tyypit, joilla voidaan riittävässä määrin varmistaa, että valtionlaina on saatavilla selvitystä varten;

               c)

               asetuksen (EU) N:o 236/2012 16 artiklan 4 kohdan mukaisesti päivä ja jakso, joina laskenta pääasiallisen markkinapaikan määrittämiseksi on suoritettava, joihin mennessä EAMV:lle on annettava ilmoitus ja joista lukien asianomainen luettelo on voimassa.

         II   LUKU

      KEINOT, JOILLA OSAKKEITA KOSKEVIA MERKITTÄVIÄ NETTOMÄÄRÄISIÄ LYHYITÄ POSITIOITA VOIDAAN JULKISTAA

      [ASETUKSEN (EU) N:o 236/2012 9 ARTIKLA]

   2 artikla
   Keinot, joilla tietoja voidaan julkistaa
   Tiedot osakkeita koskevista nettomääräisistä lyhyistä positioista on julkistettava asettamalla ne asetuksen (EU) N:o 236/2012 9 artiklan 4 kohdan nojalla saataville asianomaisen toimivaltaisen viranomaisen ylläpitämälle tai valvomalle keskusverkkosivustolle. Tiedot on julkistettava tavalla, jolla

               a)

               ne voidaan julkaista liitteessä I määritetyssä muodossa siten, että verkkosivustoa käyttävä yleisö voi tutustua yhteen tai useampaan taulukkoon, jossa on asianmukaiset tiedot positioista kutakin liikkeeseenlaskijaa kohden;

               b)

               mahdollistetaan se, että käyttäjät voivat yksilöidä ja suodattaa tietoja siitä, ovatko osakkeen liikkeeseenlaskijaa koskevat nettomääräiset lyhyet positiot saavuttaneet tai ylittäneet asianomaisen julkistamista koskevan kynnysarvon verkkosivustolla käynnin ajankohtana;

               c)

               annetaan historiallisia tietoja osakkeen liikkeeseenlaskijaa koskevista julkaistuista nettomääräisistä lyhyistä positioista;

               d)

               sisällytetään aina kun se on teknisesti mahdollista ladattavia tiedostoja, joissa ilmoitetaan julkaistut ja aiemmat nettomääräiset lyhyet positiot koneellisesti luettavassa muodossa, mikä tarkoittaa sitä, että tiedostot ovat riittävän jäsenneltyjä, jotta ohjelmistosovellukset pystyvät luotettavasti tunnistamaan yksittäiset tosiseikat ja niiden sisäisen rakenteen;

               e)

               esitetään yhden päivän ajan yhdessä b alakohdan mukaisten tietojen kanssa nettomääräiset lyhyet positiot, jotka julkaistaan, koska ne ovat pienentyneet alle julkistamiselle asetetun 0,5 prosentin kynnysarvon liikkeeseenlasketusta osakepääomasta, ennen tietojen poistamista ja siirtämistä historiallisten tietojen osastoon.

         III   LUKU

      NIIDEN TIETOJEN MUOTO, JOTKA TOIMIVALTAISTEN VIRANOMAISTEN ON ANNETTAVA EAMV:LLE NETTOMÄÄRÄISISTÄ LYHYISTÄ POSITIOISTA

      [ASETUKSEN (EU) N:o 236/2012 11 ARTIKLA]

   3 artikla
   Säännöllisesti annettavien tietojen muoto
   1.   Asianomaisten toimivaltaisten viranomaisten on toimitettava EAMV:lle asetuksen (EU) N:o 236/2012 11 artiklan 1 kohdan mukaisesti neljännesvuosittain tiedot osakkeita, valtionlainaa ja valtionlainan luottoriskinvaihtosopimuksia koskevista nettomääräisistä lyhyistä positioista tämän asetuksen liitteessä II määritetyssä muodossa.
   2.   Edellä 1 kohdassa tarkoitetut tiedot on toimitettava EAMV:lle sähköisesti käyttäen EAMV:n perustamaa järjestelmää, jolla varmistetaan, että tietojen kattavuus, oikeellisuus ja luottamuksellisuus säilytetään tiedonsiirron aikana.
   4 artikla
   Pyynnöstä toimitettavien tietojen muoto
   1.   Asianomaisen toimivaltaisen viranomainen on annettava asetuksen (EU) N:o 236/2012 11 artiklan 2 kohdan mukaisesti tiedot osakkeita ja valtionlainaa koskevista nettomääräisistä lyhyistä positioista tai valtionlainan luottoriskivaihtosopimuksia koskevista kattamattomista positioista muodossa, jonka EAMV määrittää pyynnössään.
   2.   Kun pyydetyt tiedot liittyvät siihen ilmoitukseen sisältyviin tietoihin, jonka toimivaltainen viranomainen on vastaanottanut asetuksen (EU) N:o 236/2012 5, 7 ja 8 artiklan mukaisesti, kyseiset tiedot on annettava komission delegoidun asetuksen (EU) N:o 826/2012 (3) 2 artiklassa vahvistettujen vaatimusten mukaisesti.
   3.   Toimivaltaisen viranomaisen on lähetettävä pyydetyt tiedot sähköisessä muodossa käyttäen EAMV:n perustamaa tietojenvaihtojärjestelmää, jolla varmistetaan, että tietojen kattavuus, oikeellisuus ja luottamuksellisuus säilytetään tiedonsiirron aikana.
   IV   LUKU

      SOPIMUKSET, JÄRJESTELYT JA TOIMENPITEET, JOILLA VOIDAAN RIITTÄVÄSSÄ MÄÄRIN VARMISTAA, ETTÄ OSAKE ON SAATAVILLA SELVITYSTÄ VARTEN

      [ASETUKSEN (EU) N:o 236/2012 12 JA 13 ARTIKLA]

   5 artikla
   Sopimukset osakkeen lainaamisesta tai muut vaikutuksiltaan vastaavat täytäntöönpanokelpoiset vaatimukset
   1.   Sopimuksessa osakkeen lainaamisesta tai muussa asetuksen (EU) N:o 236/2012 12 artiklan 1 kohdan b alakohdassa tai 13 artiklan 1 kohdan b alakohdassa tarkoitetussa täytäntöönpanokelpoisessa vaatimuksessa on käytettävä seuraavia sopimus- tai vaatimustyyppejä, jotka ovat oikeudellisesti sitovia koko lyhyeksimyynnin keston ajan:

               a)

               futuurit ja swap-sopimukset: futuurit ja swap-sopimukset, jotka johtavat asianomaisten osakkeiden tai valtionlainan fyysiseen selvittämiseen ja kattavat vähintään niiden osakkeiden lukumäärän tai sen valtionlainan määrän, jonka luonnollinen henkilö tai oikeushenkilö tarjoutuu myymään lyhyeksi, jotka on tehty ennen lyhyeksimyyntiä tai samaan aikaan sen kanssa ja joissa määritetään toimitus- tai toteutuspäivä, jolla varmistetaan, että lyhyeksimyynnin selvitys voi tapahtua määräajankohtana;

               b)

               optiot: optiosopimukset, jotka johtavat asianomaisten osakkeiden tai valtionlainan fyysiseen selvittämiseen ja kattavat vähintään niiden osakkeiden lukumäärän tai sen valtionlainan määrän, jonka luonnollinen henkilö tai oikeushenkilö tarjoutuu myymään lyhyeksi, jotka on tehty ennen lyhyeksimyyntiä tai samaan aikaan sen kanssa ja joissa määritetään toteutuspäivä, jolla varmistetaan, että lyhyeksimyynnin selvitys voi tapahtua määräajankohtana;

               c)

               takaisinostosopimukset: takaisinostosopimukset, jotka kattavat vähintään niiden osakkeiden lukumäärän tai sen valtionlainan määrän, jonka luonnollinen henkilö tai oikeushenkilö tarjoutuu myymään lyhyeksi, jotka on tehty ennen lyhyeksimyyntiä tai samaan aikaan sen kanssa ja joissa määritetään takaisinostopäivä, jolla varmistetaan, että lyhyeksimyynnin selvitys voi tapahtua määräajankohtana;

               d)

               pysyvät sopimukset tai liukuvat järjestelyt: sopimus tai järjestely, joka tehdään tai josta sovitaan ennen lyhyeksimyyntiä tai samaan aikaan sen kanssa ennakkoon määritellystä määrästä erikseen yksilöityjä osakkeita tai valtionlainaa ja joka kattaa lyhyeksimyynnin aikana vähintään niiden osakkeiden lukumäärän tai sen valtionlainan määrän, jonka luonnollinen henkilö tai oikeushenkilö tarjoutuu myymään lyhyeksi, sekä jossa määritetään toimitus- tai toteutuspäivä, jolla varmistetaan, että lyhyeksimyynnin selvitys voi tapahtua määräajankohtana;

               e)

               merkintäoikeuksiin liittyvät sopimukset: merkintäoikeuksiin liittyvät sopimukset, kun luonnollisella henkilöllä tai oikeushenkilöllä on oikeudet saman liikkeeseenlaskijan ja samaan osakelajiin kuuluvien uusien osakkeiden merkintään ja kun sopimukset kattavat vähintään niiden osakkeiden lukumäärän, jonka tarjoudutaan myymään lyhyeksi, edellyttäen, että luonnollisella henkilöllä tai oikeushenkilöllä on oikeus vastaanottaa osakkeet lyhyeksimyynnin selvityspäivänä tai ennen kyseistä päivää;

               f)

               muut vaatimukset tai sopimukset, jotka johtavat osakkeiden tai valtionlainan toimitukseen: sopimukset tai vaatimukset, jotka kattavat vähintään niiden osakkeiden lukumäärän tai sen valtionlainan määrän, jonka luonnollinen henkilö tai oikeushenkilö tarjoutuu myymään lyhyeksi, jotka tehdään tai asetetaan ennen lyhyeksimyyntiä tai samaan aikaan sen kanssa ja joissa määritetään toimitus- tai toteutuspäivä, jolla varmistetaan, että lyhyeksimyynnin selvitys voi tapahtua määräajankohtana.

         2.   Vastapuolen on toimitettava sopimus tai vaatimus luonnolliselle henkilölle tai oikeushenkilölle pysyvällä välineellä näyttönä lainaamisesta tehdystä sopimuksesta tai muusta täytäntöönpanokelpoisesta vaatimuksesta.
   6 artikla
   Järjestelyt ja toimenpiteet, jotka toteutetaan, kun myydään lyhyeksi markkinapaikassa julkisen kaupankäynnin kohteeksi otettu osake
   [asetuksen (EU) N:o 236/2012 12 artiklan 1 kohdan c alakohta]
   1.   Jäljempänä 2, 3 ja 4 kohdassa määritellään asetuksen (EU) N:o 236/2012 12 artiklan 1 kohdan c alakohdan mukaiset järjestelyt ja toimenpiteet, jotka toteutetaan, kun myydään lyhyeksi markkinapaikassa julkisen kaupankäynnin kohteeksi otettu osake.
   2.   Vakiomuotoisilla paikannusjärjestelyillä ja -toimenpiteillä tarkoitetaan järjestelyjä, vahvistuksia ja toimenpiteitä, jotka sisältävät jokaisen seuraavista seikoista:

               a)

               paikannuksen vahvistus: vahvistus, jonka kolmas antaa ennen kuin luonnollinen henkilö tai oikeushenkilö aloittaa lyhyeksimyynnin, jossa kolmas ilmoittaa, että se katsoo voivansa asettaa osakkeet saataville siten, että selvitys tapahtuu määräajankohtana, ottaen huomioon mahdollinen myyntimäärä ja markkinaolosuhteet, ja jossa ilmoitetaan jakso, jota varten osake on paikannettu;

               b)

               vahvistus odottamassapidosta (put on hold confirmation): kolmannen ennen lyhyeksimyynnin aloittamista antama vahvistus siitä, että se pitää vähintään odottamassa pyydetyn osakemäärän kyseistä henkilöä varten.

         3.   Saman päivän aikana suoritettavaa paikannusta koskevalla vakiomuotoisella järjestelyllä ja sitä koskevilla toimenpiteillä tarkoitetaan järjestelyjä, vahvistuksia ja toimenpiteitä, jotka sisältävät jokaisen seuraavista seikoista:

               a)

               vahvistuspyyntö: luonnollisen henkilön tai oikeushenkilön kolmannelle esittämä vahvistuspyyntö, jonka mukaan lyhyeksimyynti katetaan osakeostoilla sen päivän aikana, jona lyhyeksimyynti tapahtuu;

               b)

               paikannuksen vahvistus: vahvistus, jonka kolmas antaa ennen lyhyeksimyynnin aloittamista ilmoittaakseen, että se katsoo voivansa asettaa osakkeet saataville siten, että selvitys tapahtuu määräajankohtana, ottaen huomioon mahdollinen myyntimäärä ja markkinaolosuhteet, ja jossa ilmoitetaan jakso, jota varten osakkeet on paikannettu;

               c)

               vahvistus siitä, että osake on helposti lainattavissa tai ostettavissa: kolmannen ennen lyhyeksimyynnin aloittamista antama vahvistus siitä, osake on helposti lainattavissa tai ostettavissa kyseessä olevana määränä, ottaen huomioon markkinaolosuhteet ja muut asianomaisen kolmannen saatavilla olevat tiedot osakkeiden tarjonnasta, tai jos kolmas ei anna tällaista vahvistusta, ilmoitus siitä, että kolmas pitää vähintään odottamassa pyydetyn osakemäärän luonnollista henkilöä tai oikeushenkilöä varten;

               d)

               seuranta: luonnollisen henkilön tai oikeushenkilön antama sitoumus siitä, että se seuraa sen lyhyeksimyynnin määrää, jota ostot eivät kata;

               e)

               ohjeistus lyhyeksimyynnin kattamisen laiminlyönnin tapauksessa; luonnollisen henkilön tai oikeushenkilön sitoumus siitä, että jos toteutettua lyhyeksimyyntiä ei kateta ostoilla saman päivän aikana, luonnollinen henkilö tai oikeushenkilö lähettää kolmannelle välittömästi ohjeet osakkeiden hankinnasta lyhyeksimyynnin kattamiseksi siten, että selvitys voi tapahtua määräajankohtana.

         4.   Osakkeiden helppoa lainausta tai ostamista koskevilla järjestelyillä ja toimenpiteillä, kun luonnollinen henkilö tai oikeushenkilö alkaa myydä lyhyeksi osakkeita, jotka täyttävät komission asetuksen (EY) N:o 1287/2006 (4) 22 artiklassa vahvistetut likvidiysvaatimukset, tai muita osakkeita, jotka sisältyvät kunkin jäsenvaltion asianomaisen toimivaltaisen viranomaisen yksilöimään kansalliseen pääosakeindeksiin ja ovat markkinapaikassa julkisen kaupankäynnin kohteeksi otetun johdannaissopimuksen kohde-etuutena olevia rahoitusvälineitä, tarkoitetaan järjestelyjä, vahvistuksia ja toimenpiteitä, jotka sisältävät seuraavat seikat:

               a)

               paikannuksen vahvistus: vahvistus, jonka kolmas antaa ennen lyhyeksimyynnin aloittamista ilmoittaakseen, että se katsoo voivansa asettaa osakkeet saataville siten, että selvitys voi tapahtua määräajankohtana, ottaen huomioon mahdollinen myyntimäärä ja markkinaolosuhteet, ja jossa ilmoitetaan jakso, jota varten osake on paikannettu;

               b)

               vahvistus siitä, että osake on helposti lainattavissa tai ostettavissa: kolmannen ennen lyhyeksimyynnin aloittamista antama vahvistus siitä, että osake on helposti lainattavissa tai ostettavissa kyseessä olevana määränä, ottaen huomioon markkinaolosuhteet ja muut asianomaisen kolmannen saatavilla olevat tiedot osakkeiden tarjonnasta, tai jos kolmas ei anna tällaista vahvistusta, ilmoitus siitä, että kolmas pitää vähintään odottamassa pyydetyn osakemäärän luonnollista henkilöä tai oikeushenkilöä varten; sekä

               c)

               kattamista koskeva ohjeistus: kun ostaminen tai lainaaminen ei kata toteutettua lyhyeksimyyntiä, sitoumus siitä, että luonnollinen henkilö tai oikeushenkilö lähettää kolmannelle välittömästi ohjeet osakkeiden hankinnasta lyhyeksimyynnin kattamiseksi siten, että selvitys voi tapahtua määräajankohtana.

         5.   Kolmannen on toimitettava 2, 3 ja 4 kohdassa tarkoitetut järjestelyt, vahvistukset ja ohjeet pysyvällä välineellä luonnolliselle henkilölle tai oikeushenkilölle näyttönä siitä, että järjestelyt, vahvistukset ja ohjeet ovat olemassa.
   7 artikla
   Kolmansien kanssa sovitut valtionlainaa koskevat järjestelyt
   [asetuksen (EU) N:o 236/2012 13 artiklan 1 kohdan c alakohta]
   1.   Jäljempänä 2–5 kohdassa määritellään asetuksen (EU) N:o 236/2012 13 artiklan 1 kohdan c alakohdassa tarkoitetut kolmansien kanssa sovitut valtionlainaa koskevat järjestelyt.
   2.   Valtionlainan paikantamista koskevalla vakiomuotoisella järjestelyllä tarkoitetaan vahvistusta, jonka kolmas antaa ennen lyhyeksimyynnin aloittamista ilmoittaakseen, että se katsoo voivansa asettaa valtionlainan saataville siten, että selvitys voi tapahtua määräajankohtana, luonnollisen henkilön tai oikeushenkilön pyytämänä määränä, ottaen huomioon markkinaolosuhteet, ja jossa ilmoitetaan jakso, jota varten valtionlaina on paikannettu.
   3.   Määräaikaisella vahvistusjärjestelyllä tarkoitetaan järjestelyä, jossa luonnollinen henkilö tai oikeushenkilö ilmoittaa kolmannelle, että lyhyeksimyynti katetaan ostoilla lyhyeksimyynnin toteutuspäivän aikana ja jossa kolmas vahvistaa ennen lyhyeksimyynnin aloittamista voivansa kohtuudella olettaa, että valtionlaina voidaan ostaa kyseessä olevana määränä, ottaen huomioon markkinaolosuhteet ja muut asianomaisen kolmannen saatavilla olevat tiedot valtion velkainstrumenttien tarjonnasta päivänä, jona lyhyeksimyynti aloitetaan.
   4.   Ehdotonta takaisinostoa koskevalla vahvistuksella tarkoitetaan vahvistusta, jonka kolmas antaa ennen lyhyeksimyynnin aloittamista siitä, että se voi kohtuudella olettaa, että selvitys voi tapahtua määräajankohtana, koska se osallistuu keskuspankin, velkakonttorin tai arvopaperien selvitysjärjestelmän järjestämään tai ylläpitämään rakennepohjaiseen järjestelyyn, joka mahdollistaa kyseisen valtionlainan saannin ilman ehtoja lyhyeksimyynnin määrää vastaavalla määrällä.
   5.   Vahvistuksella siitä, että valtionlaina on helposti ostettavissa, tarkoitetaan vahvistusta, jonka kolmas antaa ennen lyhyeksimyynnin aloittamista siitä, että se voi kohtuudella olettaa, että selvitys voi tapahtua määräajankohtana, koska kyseinen valtionlaina on helposti lainattavissa tai ostettavissa kyseessä olevana määränä, ottaen huomioon markkinaolosuhteet ja kyseisen kolmannen saatavilla olevat muut tiedot valtionlainan tarjonnasta.
   6.   Kolmannen on toimitettava 2–5 kohdassa tarkoitetut järjestelyt, vahvistukset ja ohjeet luonnolliselle henkilölle tai oikeushenkilölle pysyvällä välineellä todisteena siitä, että järjestelyt, vahvistukset ja ohjeet ovat olemassa.
   8 artikla
   Kolmannet, joiden kanssa järjestelyt tehdään
   1.   Jos 6 ja 7 artiklassa tarkoitettu järjestely tehdään kolmannen kanssa, kyseisen kolmannen on oltava jokin seuraavista:

               a)

               jos kyseessä on sijoituspalveluyritys: 2 kohdassa vahvistetut vaatimukset täyttävä sijoituspalveluyritys;

               b)

               jos kyseessä on keskusvastapuoli: kyseiset osakkeet tai kyseisen valtionlainan selvittävä keskusvastapuoli;

               c)

               jos kyseessä on arvopaperien selvitysjärjestelmä: Euroopan parlamentin ja neuvoston direktiivin 98/26/EY (5) määritelmän mukainen arvopaperien selvitysjärjestelmä, joka selvittää kyseisiä osakkeita tai kyseistä valtionlainaa koskevia maksuja;

               d)

               jos kyseessä on keskuspankki: keskuspankki, joka hyväksyy kyseiset osakkeet tai kyseisen valtionlainan vakuutena tai suorittaa kyseisiin osakkeisiin tai valtionlainaan liittyviä avomarkkina- tai repo-operaatioita;

               e)

               jos kyseessä on kansallinen velkakonttori: kyseisen valtionlainan liikkeeseenlaskijan kansallinen velkakonttori;

               f)

               kuka tahansa muu henkilö, joka kuuluu Euroopan finanssivalvojien järjestelmän jäsenen soveltamien unionin oikeuden mukaisten lupa- tai rekisteröintivaatimusten soveltamisalaan ja täyttää 2 kohdassa vahvistetut vaatimukset;

               g)

               kolmanteen maahan sijoittautunut henkilö, joka on saanut toimiluvan ja on rekisteröity, on kyseisessä kolmannessa maassa valvontaviranomaisen valvonnan kohteena ja täyttää 2 kohdassa vahvistetut vaatimukset, edellyttäen, että kyseisen kolmannen maan viranomainen osallistuu asianmukaiseen yhteistyöjärjestelyyn, joka koskee tietojenvaihtoa asianomaisen toimivaltaisen viranomaisen kanssa.

         2.   Edellä 1 kohdan a, f ja g alakohdan soveltamiseksi kolmannen on täytettävä seuraavat vaatimukset:

               a)

               osallistuttava kyseisien osakkeiden tai kyseisen valtiovelan lainaamisen tai ostamisen hallinnointiin;

               b)

               esitettävä todisteet tällaisesta osallistumisesta;

               c)

               voitava pyynnöstä esittää todisteet, mukaan lukien tilastotiedot, kyvystään toimittaa osakkeet tai valtionvelka tai osallistua niiden toimittamiseen vastapuolilleen päivinä, joina se on sitoutunut tekemään niin.

         V   LUKU

      PÄÄASIALLISEN MARKKINAPAIKAN MÄÄRITTÄMINEN POIKKEUSTA VARTEN

      [ASETUKSEN (EU) N:o 236/2012 16 ARTIKLA]

   9 artikla
   Päivämäärät ja jaksot pääasiallista markkinapaikkaa koskevia laskelmia varten
   1.   Asianomaisten toimivaltaisten viranomaisten on tehtävä osakkeen pääasiallisen markkinapaikan määritystä koskevat laskelmat 1 päivästä tammikuuta 201031 päivään joulukuuta 2011 ulottuvan jakson osalta vähintään 35 kalenteripäivää ennen päivää, jona asetusta (EU) N:o 236/2012 aletaan soveltaa.
   2.   Tämän jälkeen laskelmat on tehtävä ennen 22 päivää helmikuuta 20141 päivän tammikuuta 2012 ja 31 päivän joulukuuta 2013 välisen jakson osalta, ja sen jälkeen kahden vuoden välein myöhempien kahden vuoden pituisten jaksojen osalta.
   3.   Jos kyseistä osaketta ei otettu julkisen kaupankäynnin kohteeksi koko kahden vuoden pituisella jaksolla unionissa sijaitsevassa markkinapaikassa eikä kolmannessa maassa sijaitsevassa markkinapaikassa, laskentajakso on jakso, jonka aikana osake otettiin julkisen kaupankäynnin kohteeksi molemmissa markkinapaikoissa samanaikaisesti.
   10 artikla
   Päivämäärä, johon mennessä ilmoitus on annettava EAMV:lle
   Asianomaisten toimivaltaisten viranomaisten on ilmoitettava EAMV:lle osakkeet, joiden pääasiallinen markkinapaikka on unionin ulkopuolella, vähintään 35 kalenteripäivään ennen päivää, jona asetuksen (EU) N:o 236/2012 soveltaminen alkaa, ja sen jälkeen ensimmäistä kaupankäyntipäivää edeltävänä päivänä maaliskuussa joka toinen vuosi alkaen vuoden 2014 maaliskuusta.
   11 artikla
   Poikkeuksen soveltamisalaan kuuluvien osakkeiden luettelon voimaantulo
   Luettelo osakkeista, joiden pääasiallinen markkinapaikka sijaitsee unionin ulkopuolella, tulee voimaan 1 päivänä huhtikuuta EAMV:n julkaistua luettelon, lukuun ottamatta EAMV:n julkaisemaa ensimmäistä luetteloa, joka tulee voimaan päivänä, jona asetuksen (EU) N:o 236/2012 soveltaminen alkaa.
   12 artikla
   Poikkeuksen soveltamisalaan kuuluvien osakkeiden uudelleentarkastelun erityistapaukset
   1.   Asianomaisen toimivaltaisen viranomaisen, joka määrittää jonkin 2 kohdan mukaisen tilanteen jälkeen, sijaitseeko osakkeen pääasiallinen markkinapaikka unionin ulkopuolella, on varmistettava, että

               a)

               pääasiallisen markkinapaikan määrittämistä koskevat laskelmat tehdään mahdollisimman pian kyseisen tilanteen syntymisen jälkeen ja ne kattavat laskentapäivää edeltävä kahden vuoden pituisen jakson;

               b)

               se ilmoittaa EAMV:lle määrityksen tuloksen mahdollisimman pian ja tarvittaessa ennen osakkeen ottamista julkisen kaupankäynnin kohteeksi unionissa sijaitsevassa markkinapaikassa.

         Mahdollinen tarkistettu luettelo tulee voimaan sen sitä päivää seuraavana päivänä, jona EAMV julkaisee luettelon.
   2.   Edellä 1 kohdan säännöksiä sovelletaan, kun

               a)

               kaupankäynti yhtiön osakkeilla lopetetaan pysyvästi unionin ulkopuolella sijaitsevassa pääasiallisessa markkinapaikassa;

               b)

               kaupankäynti yhtiön osakkeilla lopetetaan pysyvästi unionissa sijaitsevassa markkinapaikassa;

               c)

               yhtiön osakkeet, jotka oli aiemmin otettu julkisen kaupankäynnin kohteeksi unionin ulkopuolella sijaitsevassa markkinapaikassa, otetaan julkisen kaupankäynnin kohteeksi unionissa sijaitsevassa markkinapaikassa.

         VI   LUKU

      LOPPUSÄÄNNÖKSET

   13 artikla
   Voimaantulo
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä marraskuuta 2012, lukuun ottamatta 9, 10 ja 11 artiklaa, joita sovelletaan ensimmäisessä kohdassa tarkoitetusta päivästä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä kesäkuuta 2012.

            Komission puolesta

            Puheenjohtaja

         José Manuel BARROSO

      (1)  EUVL L 86, 24.3.2012, s. 1.

      (2)  EUVL L 331, 15.12.2010, s. 84.

      (3)  Katso tämän virallisen lehden sivu 1.

      (4)  EUVL L 241, 2.9.2006, s. 1.

      (5)  EYVL L 166, 11.6.1998, s. 45.

      LIITE I

         Merkittävien nettomääräisten lyhyiden positioiden julkaiseminen (2 artikla)

                  Position haltija

                  Liikkeeseen-laskijan nimi

                  ISIN-koodi

                  Nettomääräinen lyhyt positio
                  (%)

                  Päivä, jona positio luotiin, jona sitä muutettiin tai jona sen hallussapito päättyi
                  (vvvv-kk-pp)

      LIITE II

         EAMV:lle neljännesvuosittain toimitettavien tietojen muoto (3 artikla)

                  Tiedot

                  Muoto

                              1.

                              Liikkeeseenlaskijan tunnistetiedot

                              Osakkeet: sen yrityksen täydellinen nimi, jonka osakkeita on otettu kaupankäynnin kohteeksi markkinapaikassa

                              Valtionlaina: liikkeeseenlaskijan täydellinen nimi

                              Kattamattomat valtionlainan luottoriskinvaihtosopimukset: kohde-etuutena olevan valtionlainan liikkeeseenlaskijan täydellinen nimi

                              2.

                              ISIN-koodi

                  Osakkeet: liikkeeseenlaskijan kantaosakkeiden pääasiallisen osakelajin ISIN-koodi. Jos kantaosakkeita ei ole otettu julkisen kaupankäynnin kohteeksi, etuosakkeiden lajin ISIN-koodi (tai julkisen kaupankäynnin kohteeksi otettujen etuosakkeiden pääasiallinen osakelaji, jos kyseisien osakkeiden lajeja on useita).

                              3.

                              Maakoodi

                  Valtionlainan liikkeeseenlaskijamaan kaksikirjaiminen maakoodi ISO 3166-1 -standardin mukaisesti

                              4.

                              Position päiväys

                  Päivä, jolta positio ilmoitetaan, ISO 8601:2004 -standardin mukaisessa muodossa (vvvv-kk-pp)

                              5.

                              Päivittäin yhteen kerätyt tiedot kansallisten pääomaindeksien osakkeita koskevista nettomääräisistä lyhyistä positioista

                  Prosenttiluku pyöristettynä kahden desimaalin tarkkuudella

                              6.

                              Vuosineljänneksen lopussa yhteen kerätyt tiedot muita osakkeita koskevista nettomääräisistä lyhyistä positioista

                  Prosenttiluku pyöristettynä kahden desimaalin tarkkuudella

                              7.

                              Päivittäin kerätyt tiedot valtionlainaa koskevista nettomääräisistä lyhyistä positioista

                  Vastaava nimellinen määrä euroina

                              8.

                              Päivittäin yhteen kerätyt tiedot valtionlainan liikkeeseenlaskijoiden luottoriskinvaihtosopimuksia koskevista kattamattomista positioista

                  Vastaava nimellinen määrä euroina


title: Neuvoston täytäntöönpanoasetus (EU) N:o 392/2014, annettu 14 päivänä huhtikuuta 2014, Amerikan yhdysvalloista peräisin olevan biodieselin tuontiin sovellettavia polkumyyntitoimenpiteitä, sellaisina kuin ne ovat laajennettuina koskemaan Kanadasta lähetettyä tuontia riippumatta siitä, onko alkuperämaaksi ilmoitettu Kanada, koskevan osittaisen välivaiheen tarkastelun päättämisestä

text:
               17.4.2014

               FI

               Euroopan unionin virallinen lehti

               L 115/17

         NEUVOSTON TÄYTÄNTÖÖNPANOASETUS (EU) N:o 392/2014,
   annettu 14 päivänä huhtikuuta 2014,
   Amerikan yhdysvalloista peräisin olevan biodieselin tuontiin sovellettavia polkumyyntitoimenpiteitä, sellaisina kuin ne ovat laajennettuina koskemaan Kanadasta lähetettyä tuontia riippumatta siitä, onko alkuperämaaksi ilmoitettu Kanada, koskevan osittaisen välivaiheen tarkastelun päättämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1) ja erityisesti sen 11 artiklan 3 kohdan ja 13 artiklan 4 kohdan,
   ottaa huomioon Euroopan komission ehdotuksen, jonka tämä on tehnyt neuvoa-antavaa komiteaa kuultuaan,
   sekä katsoo seuraavaa:
   1.   MENETTELY
   1.1   VOIMASSA OLEVAT TOIMENPITEET

               (1)

               Neuvosto otti asetuksella (EY) N:o 599/2009 (2) käyttöön lopullisen polkumyyntitullin, jäljempänä ’voimassa olevat toimenpiteet’, jota sovelletaan tuotaessa Amerikan yhdysvalloista peräisin olevia rasvahappomonoalkyyliestereitä ja/tai parafiinisia kaasuöljyjä, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää (tunnetaan yleisesti ’biodieselinä’), joko puhtaassa muodossa tai sekoituksena, joka sisältää enemmän kuin 20 painoprosenttia rasvahappomonoalkyyliestereitä ja/tai parafiinisia kaasuöljyjä, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää, ja jotka luokitellaan tällä hetkellä CN-koodeihin ex 1516 20 98, ex 1518 00 91, ex 1518 00 99, ex 2710 19 43, ex 2710 19 46, ex 2710 19 47, ex 2710 20 11, ex 2710 20 15, ex 2710 20 17, ex 3824 90 97, 3826 00 10 ja ex 3826 00 90, jäljempänä ’tarkasteltavana oleva tuote’ tai ’biodiesel’.

               (2)

               Toimenpiteiden kiertämistä koskevan tutkimuksen jälkeen neuvosto laajensi täytäntöönpanoasetuksella (EU) N:o 444/2011 (3) Amerikan yhdysvalloista peräisin olevan biodieselin tuontiin sovellettavan polkumyyntitullin koskemaan Kanadasta lähetetyn biodieselin tuontia riippumatta siitä, onko alkuperämaaksi ilmoitettu Kanada, jäljempänä ’voimassa olevat laajennetut toimenpiteet’.

         1.2   TARKASTELUPYYNTÖ

               (3)

               Asetuksen (EY) N:o 1225/2009, jäljempänä ’perusasetus’, 11 artiklan 3 kohdan ja 13 artiklan 4 kohdan mukaisen osittaista välivaiheen tarkastelua koskevan pyynnön, jäljempänä ’tarkastelupyyntö’, esitti kanadalainen vientiä harjoittava tuottaja Ocean Nutrition Canada, jäljempänä ’pyynnön esittäjä’.

               (4)

               Tarkastelupyyntö rajoitettiin koskemaan mahdollisuutta vapauttaa pyynnön esittäjä voimassa olevien laajennettujen toimenpiteiden soveltamisesta.

               (5)

               Pyynnön esittäjä väitti tarkastelupyynnössään, että se on biodieselin tosiasiallinen tuottaja ja että se kykenee tuottamaan koko sen biodieselin määrän, jonka se on lähettänyt unioniin voimassa olevien laajennettujen toimenpiteiden käyttöön ottamiseen johtaneen toimenpiteiden kiertämistä koskevan tutkimuksen tutkimusajanjakson alkamisen jälkeen.

               (6)

               Tutkimusajanjakso, joka otettiin huomioon toimenpiteiden kiertämistä koskevassa tutkimuksessa, kattoi 1 päivän huhtikuuta 2009 ja 30 päivän kesäkuuta 2010 välisen ajan, jäljempänä ’alkuperäinen tutkimusajanjakso’. Tätä tutkimusta koskeva tutkimusajanjakso kattoi 1 päivän huhtikuuta 2012 ja 31 päivän maaliskuuta 2013 välisen ajan, jäljempänä ’tutkimusajanjakso’.

               (7)

               Pyynnön esittäjä toimitti alustavaa näyttöä siitä, että se on ollut Kanadaan sijoittautunut biodieselin tuottaja jo kauan ennen voimassa olevien toimenpiteiden käyttöönottoa. Lisäksi pyynnön esittäjä väitti, että se ei ole etuyhteydessä mihinkään Amerikan yhdysvalloissa sijaitsevaan biodieselin tuottajaan.

         1.3   OSITTAISEN VÄLIVAIHEEN TARKASTELUN VIREILLEPANO

               (8)

               Neuvoa-antavaa komiteaa kuultuaan komissio päätti, että pyyntöön sisältyi riittävä alustava näyttö osittaisen välivaiheen tarkastelun vireille panemiseksi, mistä syystä se julkaisi 30 päivänä huhtikuuta 2013Euroopan unionin virallisessa lehdessä ilmoituksen (4) osittaisen välivaiheen tarkastelun vireillepanosta, jäljempänä ’vireillepanoilmoitus’, perusasetuksen 11 artiklan 3 kohdan ja 13 artiklan 4 kohdan mukaisesti; tarkastelu rajoitettiin koskemaan mahdollisuutta vapauttaa pyynnön esittäjä voimassa olevien laajennettujen toimenpiteiden soveltamisesta.

         1.4   ASIANOMAISET OSAPUOLET

               (9)

               Komissio ilmoitti virallisesti pyynnön esittäjälle ja Kanadan valtion edustajille osittaisen välivaiheen tarkastelun vireillepanosta. Asianomaisille osapuolille annettiin tilaisuus esittää näkökantansa kirjallisesti ja pyytää saada tulla kuulluksi vireillepanoilmoituksessa asetetussa määräajassa. Vain pyynnön esittäjä ilmoittautui. Kuulemisia ei pyydetty.

               (10)

               Komissio sai kyselyynsä pyynnön esittäjän toimittaman vastauksen, joka tarkastettiin pyynnön esittäjän toimitiloissa Kanadassa.

         2.   TUTKIMUKSEN TULOKSET JA TARKASTELUN PÄÄTTÄMINEN

               (11)

               Tutkimuksessa vahvistettiin, että pyynnön esittäjä on tosiasiallinen biodieselin tuottaja ja että se ei ole etuyhteydessä mihinkään Amerikan yhdysvalloissa sijaitsevaan biodieselin tuottajaan.

               (12)

               Pyynnön esittäjän toimitiloihin Kanadassa tehdyn tarkastuksen tulosten perusteella sitä pyydettiin toimittamaan lisätietoja sen osoittamiseksi, että sen tuotantokapasiteetti on riittävä tukemaan sen myyntimäärää tutkimusajanjaksolla.

               (13)

               Määräajan useista pidennyksistä huolimatta pyynnön esittäjä ei toimittanut pyydettyjä tietoja komissiolle.

               (14)

               Lisäksi tutkimuksessa kävi ilmi, että voimassa olevien laajennettujen toimenpiteiden voimaantulon jälkeen pyynnön esittäjä on saattanut viedä tarkasteltavana olevaa tuotetta unioniin luokiteltuna CN-koodiin, johon näitä toimenpiteitä ei sovelleta. Komissio kehotti pyynnön esittäjää perustelemaan kyseisen CN-koodin käytön. Pyynnön esittäjä ei kuitenkaan toimittanut mitään tietoja tai muuta näyttöä, joka olisi osoittanut, että vienti olisi luokiteltava tähän CN-koodiin, johon voimassa olevia laajennettuja toimenpiteitä ei sovelleta.

               (15)

               Edellä esitetyn perusteella päätellään, että pyynnön esittäjä ei onnistunut osoittamaan, että se kykenee tuottamaan koko sen biodieselin määrän, jonka se on lähettänyt unioniin alkuperäisen tutkimusajanjakson alkamisen jälkeen. Pyynnön esittäjä ei toimittanut komission pyytämiä tietoja eikä muutakaan näyttöä, joka olisi osoittanut, että se ei ollut osallisena kiertämiskäytännöissä. Tästä syystä tarkastelua koskeva tutkimus olisi päätettävä myöntämättä pyynnön hakijalle vapautusta voimassa olevien laajennettujen toimenpiteiden soveltamisesta.

               (16)

               Asianomaisille osapuolille ilmoitettiin aikeesta päättää tarkastelua koskeva tutkimus, ja niille annettiin mahdollisuus esittää huomautuksia. Mitään sellaisia huomautuksia ei saatu, joiden perusteella päätöstä tarkastelua koskevan tutkimuksen päättämisestä olisi muutettu.

               (17)

               Sen vuoksi päätellään, että Amerikan yhdysvalloista peräisin olevan biodieselin tuontiin sovellettavia polkumyyntitulleja, sellaisina kuin ne ovat laajennettuina koskemaan Kanadasta lähetettyä tuontia riippumatta siitä, onko alkuperämaaksi ilmoitettu Kanada, koskeva osittainen välivaiheen tarkastelu olisi päätettävä muuttamatta voimassa olevia laajennettuja toimenpiteitä,

         ON HYVÄKSYNYT TÄMÄN ASETUKSEN:
   1 artikla
   Päätetään Amerikan yhdysvalloista peräisin olevan biodieselin tuontiin sovellettavia polkumyyntitoimenpiteitä, sellaisina kuin ne ovat laajennettuina asetuksella (EU) N:o 444/2011 koskemaan Kanadasta lähetetyn biodieselin tuontia riippumatta siitä, onko alkuperämaaksi ilmoitettu Kanada, koskeva asetuksen (EY) N:o 1225/2009 11 artiklan 3 kohdan ja 13 artiklan 4 kohdan mukaisesti vireille pantu osittainen välivaiheen tarkastelu muuttamatta voimassa olevia laajennettuja toimenpiteitä.
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Luxemburgissa 14 päivänä huhtikuuta 2014.

            Neuvoston puolesta

            Puheenjohtaja

         A. TSAFTARIS

      (1)  EUVL L 343, 22.12.2009, s. 51.

      (2)  Neuvoston asetus (EY) N:o 599/2009, annettu 7 päivänä heinäkuuta 2009, lopullisen polkumyyntitullin käyttöön ottamisesta Amerikan yhdysvalloista peräisin olevan biodieselin tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta (EUVL L 179, 10.7.2009, s. 26).

      (3)  Neuvoston täytäntöönpanoasetus (EU) N:o 444/2011, annettu 5 päivänä toukokuuta 2011, Amerikan yhdysvalloista peräisin olevan biodieselin tuonnissa asetuksella (EY) N:o 599/2009 käyttöön otetun lopullisen polkumyyntitullin laajentamisesta koskemaan Kanadasta lähetetyn biodieselin tuontia riippumatta siitä, onko alkuperämaaksi ilmoitettu Kanada, ja Amerikan yhdysvalloista peräisin olevan biodieselin tuonnissa asetuksella (EY) N:o 599/2009 käyttöön otetun lopullisen polkumyyntitullin laajentamisesta koskemaan sellaisen biodieselseoksen tuontia, jossa on enintään 20 painoprosenttia biodieseliä, ja tutkimuksen päättämisestä Singaporesta lähetetyn tuonnin osalta (EUVL L 122, 11.5.2011, s. 12).

      (4)  EUVL C 124, 30.4.2013, s. 7.


title: Komission täytäntöönpanoasetus (EU) N:o 866/2013, annettu 9 päivänä syyskuuta 2013 , asetuksen (EY) N:o 798/2008 muuttamisesta siltä osin kuin on kyse siipikarjanlihalähetysten kuljetuksista Valko-Venäjältä Liettuan kautta Venäjän Kaliningradin alueelle  ETA:n kannalta merkityksellinen teksti

text:
               10.9.2013

               FI

               Euroopan unionin virallinen lehti

               L 241/4

         KOMISSION TÄYTÄNTÖÖNPANOASETUS (EU) N:o 866/2013,
   annettu 9 päivänä syyskuuta 2013,
   asetuksen (EY) N:o 798/2008 muuttamisesta siltä osin kuin on kyse siipikarjanlihalähetysten kuljetuksista Valko-Venäjältä Liettuan kautta Venäjän Kaliningradin alueelle
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantolauseen, 1 kohdan ensimmäisen alakohdan ja 4 kohdan ja 9 artiklan 4 kohdan c alakohdan,
   sekä katsoo seuraavaa:

               (1)

               Direktiivissä 2002/99/EY annetaan ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun unionissa ja kolmansista maista tuomiseen liittyvät eläinten terveyttä koskevat yleiset säännöt sekä säädetään siitä, että kauttakuljetusta varten vahvistetaan omat säännöt ja annetaan erityinen todistus.

               (2)

               Sellaisten kolmansien maiden ja niiden alueiden, vyöhykkeiden tai erillisalueiden luettelon vahvistamisesta, joista saa tuoda yhteisöön tai kuljettaa yhteisön kautta siipikarjaa ja siipikarjatuotteita, sekä eläinlääkärintodistuksia koskevista vaatimuksista 8 päivänä elokuuta 2008 annetussa komission asetuksessa (EY) N:o 798/2008 (2) säädetään, että tiettyjä hyödykkeitä saa tuoda unioniin ja kuljettaa unionin kautta ainoastaan niistä kolmansista maista ja niiden sellaisilta alueilta, vyöhykkeiltä tai erillisalueilta, jotka luetellaan kyseisen asetuksen liitteessä I olevan 1 osan taulukossa. Asetuksessa myös vahvistetaan kyseisiä hyödykkeitä varten annettavia eläinlääkärintodistuksia koskevat vaatimukset. Vaatimuksissa otetaan myös huomioon, ovatko lisätakeet tarpeen kyseisten kolmansien maiden, alueiden, vyöhykkeiden tai erillisalueiden tautitilanteen vuoksi. Hyödykkeiltä edellytettävät lisätakeet vahvistetaan asetuksen (EY) N:o 798/2008 liitteessä I olevassa 2 osassa.

               (3)

               Asetuksen (EY) N:o 798/2008 4 artiklan 4 kohdassa säädetään, että unionin kautta kuljetettavien siipikarjan, sileälastaisten lintujen ja luonnonvaraisten riistalintujen erikseen määritellyistä taudinaiheuttajista vapaiden munien, lihan, jauhelihan ja mekaanisesti erotetun lihan sekä munien ja munatuotteiden mukana on oltava todistus, joka on laadittu liitteessä XI vahvistetun mallin mukaisesti ja joka täyttää kyseisessä todistuksessa esitetyt vaatimukset.

               (4)

               Venäjän Kaliningradin alueen maantieteellisen eristyneisyyden vuoksi asetuksen (EY) N:o 798/2008 18 artiklassa poiketaan kyseisen asetuksen 4 artiklan 4 kohdan edellytyksistä ja asetetaan erityisedellytyksiä Venäjältä tai Venäjälle Latvian, Liettuan tai Puolan kautta kulkeville tietyille lähetyksille. Edellytyksiin sisältyy lisätarkastuksia ja lähetysten sinetöinti.

               (5)

               Valko-Venäjä pyysi komissiota sallimaan siipikarjanlihan kuljetukset Valko-Venäjältä Liettuan kautta Venäjän Kaliningradin alueelle.

               (6)

               Kaliningradin maantieteellisen sijainnin ja Venäjältä tai Venäjälle tapahtuvia hyödykelähetysten kuljetuksia varten jo voimassa olevien asetuksen (EY) N:o 798/2008 18 artiklan 2 kohdassa säädettyjen menettelyjen perusteella siipikarjanlihan kuljetukset Valko-Venäjältä Liettuan kautta Venäjän Kaliningradin alueelle rauta- tai maanteitse tulisi sallia, mikäli 18 artiklan 2, 3 ja 4 kohdassa muille hyödykkeille säädetyt edellytykset täyttyvät.

               (7)

               Asetusta (EY) N:o 798/2008 olisi muutettava, jotta voidaan sisällyttää siipikarjanliha 18 artiklan 2 kohtaan ja muuttaa kyseisen asetuksen liitteessä I olevaan 1 osaan kuuluvaa Valko-Venäjää koskevaa kohtaa.

               (8)

               Sen vuoksi asetusta (EY) N:o 798/2008 olisi muutettava.

               (9)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 798/2008 seuraavasti:

               1)

               Korvataan 18 artiklan 2 kohdan johdantokappale seuraavasti:
               ”2.   Poiketen siitä, mitä 4 artiklan 4 kohdassa säädetään, muna-, munatuote- ja siipikarjanlihalähetysten kuljetukset maanteitse tai rautateitse Valko-Venäjältä Venäjän Kaliningradin alueelle niiden Liettuassa sijaitsevien rajatarkastusasemien välillä, jotka on lueteltu päätöksen 2009/821/EY liitteessä, on sallittava silloin, kun seuraavat vaatimukset täyttyvät:”

               2)

               Muutetaan liite I tämän asetuksen liitteen mukaisesti.

         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä syyskuuta 2013.

            Komission puolesta

            Puheenjohtaja

         José Manuel BARROSO

      (1)  EYVL L 18, 23.1.2003, s. 11.

      (2)  EUVL L 226, 23.8.2008, s. 1.

      LIITE
      Muutetaan asetuksen (EY) N:o 798/2008 liite I seuraavasti:

                  1)

                  Korvataan 1 osassa oleva Valko-Venäjää koskeva kohta seuraavasti:

                              ”BY – Valko-Venäjä

                              BY-0

                              Koko maa

                              EP, E ja POU (ainoastaan kuljetukseen Liettuan kautta)

                              IX”

                  2)

                  Korvataan 2 osan kohdassa ”Lisätakeet” oleva kohta ’IX’ seuraavasti:

                              ” ’IX’

                              :

                              ainoastaan munien, munatuotteiden ja siipikarjanlihan kuljetukset Valko-Venäjältä Liettuan kautta Venäjän Kaliningradin alueelle sallitaan, jos 18 artiklan 2, 3 ja 4 kohdassa asetettuja vaatimuksia noudatetaan.”


title: Komission täytäntöönpanoasetus (EU) N:o 884/2013, annettu 16 päivänä syyskuuta 2013 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               17.9.2013

               FI

               Euroopan unionin virallinen lehti

               L 246/1

         KOMISSION TÄYTÄNTÖÖNPANOASETUS (EU) N:o 884/2013,
   annettu 16 päivänä syyskuuta 2013,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä syyskuuta 2013.

            Komission puolesta, puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MK

                  44,1

                  XS

                  23,1

                  ZZ

                  33,6

                  0707 00 05

                  MK

                  62,5

                  ZZ

                  62,5

                  0709 93 10

                  TR

                  118,8

                  ZZ

                  118,8

                  0805 50 10

                  AR

                  113,0

                  CL

                  126,7

                  IL

                  142,1

                  TR

                  80,0

                  UY

                  127,6

                  ZA

                  112,2

                  ZZ

                  116,9

                  0806 10 10

                  EG

                  184,6

                  TR

                  142,1

                  ZZ

                  163,4

                  0808 10 80

                  AR

                  100,1

                  BA

                  68,8

                  BR

                  41,7

                  CL

                  123,6

                  CN

                  74,8

                  NZ

                  147,0

                  US

                  158,4

                  ZA

                  112,2

                  ZZ

                  103,3

                  0808 30 90

                  AR

                  231,4

                  CL

                  29,5

                  CN

                  83,0

                  TR

                  127,8

                  ZA

                  206,6

                  ZZ

                  135,7

                  0809 30

                  TR

                  126,9

                  ZZ

                  126,9

                  0809 40 05

                  BA

                  45,1

                  MK

                  54,9

                  XS

                  48,8

                  ZZ

                  49,6

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2015/352, annettu 2 päivänä maaliskuuta 2015 , tiettyjen tavaroiden luokittelusta yhdistettyyn nimikkeistöön

text:
               5.3.2015

               FI

               Euroopan unionin virallinen lehti

               L 61/5

         KOMISSION TÄYTÄNTÖÖNPANOASETUS (EU) 2015/352,
   annettu 2 päivänä maaliskuuta 2015,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

               (5)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä maaliskuuta 2015.

            Komission puolesta,

            puheenjohtajan nimissä

         Heinz ZOUREK

            Verotuksen ja tulliliiton pääosaston pääjohtaja

      (1)  EYVL L 256, 7.9.1987, s. 1.

      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                  Kankaasta tehty eläintä esittävä täytetty tavara, n. 15 cm korkea, jossa on sisäänrakennettu musiikkimoduuli.
                  Musiikki käynnistetään tavaran pohjassa olevaa narua vetämällä.
                  Ks. kuva. (1)

                  9503 00 41

                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 9503 00 ja 9503 00 41 nimiketekstien mukaisesti.
                  Kyseessä on kokoonpantu tavara, joka koostuu eri osista: eläintä esittävästä täytetystä lelusta sekä musiikkimoduulista. Tavaraa voidaan käyttää lastenleluna ilman musiikkia, ja sen vuoksi eläintä esittävä täytetty lelu on tavaran luonteenantava osa. Lisäksi tavarat, joissa on soitinmekanismi mutta jotka ovat ensisijaisesti käyttötavaraksi tarkoitettuja, luokitellaan yleensä samoihin nimikkeisiin kuin vastaavanlaiset tavarat, joissa ei ole soitinmekanismia, eikä niitä katsota soittorasioiksi (ks. myös harmonoidun järjestelmän selitykset, nimike 9208, A ryhmä, toinen kohta). Siksi luokittelu CN-koodiin 9503 00 55 lelusoittimeksi tai -soitinlaitteeksi (soittorasiat mukaan luettuina) ei tule kyseeseen.
                  Tavara on sen vuoksi luokiteltava CN-koodiin 9503 00 41 eläintä esittäväksi täytetyksi leluksi.

         (1)  Kuva on ainoastaan ohjeellinen.


title: Komission täytäntöönpanoasetus (EU) 2015/867, annettu 4 päivänä kesäkuuta 2015, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               5.6.2015

               FI

               Euroopan unionin virallinen lehti

               L 139/46

         KOMISSION TÄYTÄNTÖÖNPANOASETUS (EU) 2015/867,
   annettu 4 päivänä kesäkuuta 2015,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä kesäkuuta 2015.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  AL

                  46,1

                  MA

                  78,9

                  MK

                  71,9

                  TN

                  138,3

                  TR

                  80,1

                  ZZ

                  83,1

                  0707 00 05

                  AL

                  34,4

                  MK

                  40,6

                  ZZ

                  37,5

                  0709 93 10

                  TR

                  120,5

                  ZZ

                  120,5

                  0805 50 10

                  AR

                  109,6

                  BO

                  145,2

                  BR

                  107,1

                  TR

                  67,0

                  ZA

                  166,3

                  ZZ

                  119,0

                  0808 10 80

                  AR

                  177,9

                  BR

                  100,9

                  CL

                  158,5

                  NZ

                  147,3

                  US

                  180,8

                  ZA

                  133,1

                  ZZ

                  149,8

                  0809 10 00

                  TR

                  283,7

                  ZZ

                  283,7

                  0809 29 00

                  US

                  525,9

                  ZZ

                  525,9

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 162/2014, annettu 19 päivänä helmikuuta 2014 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä [Carota dell'Altopiano del Fucino (SMM)]

text:
               21.2.2014

               FI

               Euroopan unionin virallinen lehti

               L 52/11

      KOMISSION TÄYTÄNTÖÖNPANOASETUS (EU) N:o 162/2014,
   annettu 19 päivänä helmikuuta 2014,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä [Carota dell'Altopiano del Fucino (SMM)]
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Italian esittämän pyynnön, joka koski komission asetuksen (EY) N:o 148/2007 (2) nojalla rekisteröidyn suojatun maantieteellisen merkinnän ”Carota dell’Altopiano del Fucino” eritelmän muutoksen hyväksymistä.

               (2)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (3).

               (3)

               Koska komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, eritelmän muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään tämän asetuksen liitteessä olevaa nimitystä koskeva eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä helmikuuta 2014.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EUVL L 46, 16.2.2007, s. 14.

      (3)  EUVL C 272, 20.9.2013, s. 11.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.6.   Hedelmät, vihannekset ja viljat sellaisenaan tai jalostettuina

      ITALIA
      Carota dell'Altopiano del Fucino (SMM)


title: Komission täytäntöönpanoasetus (EU) N:o 1166/2014, annettu 31 päivänä lokakuuta 2014 , Ukrainasta peräisin olevien munien, munatuotteiden ja albumiinien tuonnissa sovellettavien unionin tariffikiintiöiden avaamisesta ja hallinnoinnista annetun täytäntöönpanoasetuksen (EU) N:o 412/2014 muuttamisesta

text:
               31.10.2014

               FI

               Euroopan unionin virallinen lehti

               L 314/12

         KOMISSION TÄYTÄNTÖÖNPANOASETUS (EU) N:o 1166/2014,
   annettu 31 päivänä lokakuuta 2014,
   Ukrainasta peräisin olevien munien, munatuotteiden ja albumiinien tuonnissa sovellettavien unionin tariffikiintiöiden avaamisesta ja hallinnoinnista annetun täytäntöönpanoasetuksen (EU) N:o 412/2014 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 187 artiklan a, c ja d alakohdan,
   ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (2) ja erityisesti sen 9 artiklan a–d alakohdan,
   sekä katsoo seuraavaa:

               (1)

               Euroopan parlamentin ja neuvoston asetuksessa (EU) No 374/2014 (3) säädetään tiettyjen Ukrainasta peräisin olevien tavaroiden tuonnissa sovellettavista etuuskohtelujärjestelyistä vuodeksi 2014. Mainitun asetuksen 3 artiklassa säädetään, että kyseisen asetuksen liitteessä III lueteltuja maataloustuotteita voidaan tuoda unioniin siinä esitettyjen tariffikiintiöiden rajoissa.

               (2)

               Komission täytäntöönpanoasetuksessa (EU) N:o 412/2014 (4) säädettiin Ukrainasta peräisin olevien munien, munatuotteiden ja albumiinien tuonnissa sovellettavien unionin tariffikiintiöiden avaamisesta ja hallinnoinnista 31 päivään lokakuuta 2014.

               (3)

               Asetusta (EU) N:o 374/2014 on muutettu Euroopan parlamentin ja neuvoston asetuksella (EU) N:o 1150/2014 (5). Muutoksella säädetään ennen muuta asetuksen (EU) N:o 374/2014 soveltamisajan jatkamisesta 31 päivään joulukuuta 2015 ja kiintiöiden määrien vahvistamisesta vuodeksi 2015. Sen vuoksi täytäntöönpanoasetusta (EU) N:o 412/2014 olisi muutettava.

               (4)

               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 412/2014 muuttaminen
   Muutetaan täytäntöönpanoasetus (EU) N:o 412/2014 seuraavasti:

               1)

               Korvataan 2 artikla seuraavasti:
               ”2 artikla
               Tuontitariffikiintiökaudet
               1.   Avataan 1 artiklan 1 kohdassa tarkoitetut tuontitariffikiintiöt 25 päivästä huhtikuuta31 päivään joulukuuta 2014 ja 1 päivästä tammikuuta31 päivään joulukuuta 2015.
               2.   Liitteessä I esitettyjä järjestysnumeroita koskeva vuoden 2015 tuontitariffikiintiölle vahvistettu määrä jaetaan neljälle osakaudelle seuraavasti:

                           a)

                           25 prosenttia 1 päivästä tammikuuta 31 päivään maaliskuuta;

                           b)

                           25 prosenttia 1 päivästä huhtikuuta 30 päivään kesäkuuta;

                           c)

                           25 prosenttia 1 päivästä heinäkuuta 30 päivään syyskuuta;

                           d)

                           25 prosenttia 1 päivästä lokakuuta 31 päivään joulukuuta.”

               2)

               Korvataan 3 artiklan otsikko seuraavasti:
               ”Tuontitodistushakemukset ja tuontitodistukset kiintiökaudelle 2014”

               3)

               Lisätään 3 a artikla seuraavasti:
               ”3 a artikla
               Tuontitodistushakemukset ja tuontitodistukset kiintiökaudelle 2015
               1.   Edellä 1 artiklan 1 kohdassa tarkoitetuissa tuontitariffikiintiöissä myönnettyjen määrien vapaaseen liikkeeseen luovutuksen edellytyksenä on tuontitodistuksen esittäminen.
               2.   Toimijan on asetettava tuontitodistuksen myöntämishetkellä vakuus, jonka suuruus on 20 euroa 100 kilogrammalta.
               3.   Todistushakemuksessa mainitaan ainoastaan yksi järjestysnumero. Hakemus voi koskea useita eri CN-koodien tuotteita. Tällöin kaikki CN-koodit on merkittävä todistushakemuksen ja todistuksen 15 kohtaan ja tavaran kuvaukset 16 kohtaan. Kun kyseessä on liitteessä I vahvistettu tariffikiintiö 09.4275, kokonaismäärä muunnetaan vastaavaksi määräksi kuorellisia munia.
               4.   Todistushakemuksessa ja todistuksessa on oltava

                           a)

                           8 kohdassa alkuperämaa ’Ukraina’ ja ’kyllä’-kohdassa rasti;

                           b)

                           20 kohdassa jokin liitteessä II luetelluista maininnoista.

                     5.   Kussakin todistuksessa on mainittava kutakin CN-koodia koskeva määrä.
               6.   Tuontitodistushakemukset on jätettävä kutakin 2 artiklan 2 kohdassa tarkoitettua kiintiöosakautta edeltävän kuukauden ensimmäisten seitsemän päivän aikana.
               7.   Todistushakemusten on koskettava vähintään yhden tonnin määrää ja enintään 10:tä prosenttia kyseisessä kiintiössä kyseisellä osakaudella käytettävissä olevasta määrästä.
               8.   Jäsenvaltioiden on ilmoitettava komissiolle viimeistään hakemusten jättämiskuukauden 14 päivänä kaikkien hakemusten kokonaismäärät, tyhjät ilmoitukset mukaan luettuina, kilogrammoina vastaavana määränä kuorellisia munia ilmaistuna, kun on kyseessä liitteessä I vahvistettu tariffikiintiö 09.4275, ja kilogrammoina tuotepainoa, kun on kyseessä tariffikiintiö 09.4276, ja järjestysnumeron mukaan jaoteltuna.
               9.   Tuontitodistukset on myönnettävä sen kuukauden 23 päivästä alkaen, jona hakemukset on jätetty, mutta viimeistään kyseisen kuukauden viimeisenä päivänä.
               10.   Komissio määrittää tarvittaessa määrät, joista ei ole jätetty hakemuksia ja jotka lisätään ilman eri toimenpiteitä seuraavalle kiintiöosakaudelle vahvistettuun määrään.”

               4)

               Muutetaan 4 artikla seuraavasti:

                           a)

                           korvataan otsikko seuraavasti:
                           ”Kiintiökauden 2014 tuontitodistusten voimassaoloaika”;

                           b)

                           korvataan 1 kohdassa päivämäärä ”31 päivään lokakuuta 2014” päivämäärällä ”31 päivään joulukuuta 2014”.

               5)

               Lisätään 4 a artikla seuraavasti:
               ”4 a artikla
               Kiintiökauden 2015 tuontitodistusten voimassaoloaika
               Poiketen siitä, mitä asetuksen (EY) N:o 376/2008 22 artiklassa säädetään, tuontitodistusten voimassaoloaika on 150 päivää alkaen sen osakauden ensimmäisestä päivästä, joksi ne on myönnetty. Tuontitodistusten voimassaoloaika päättyy kuitenkin viimeistään 31 päivänä joulukuuta 2015.”

               6)

               Korvataan 5 artikla seuraavasti:
               ”5 artikla
               Kiintiökautta 2014 koskevat ilmoitukset komissiolle
               1.   Poiketen siitä, mitä asetuksen (EY) N:o 1301/2006 11 artiklan 1 kohdan toisessa alakohdassa säädetään, jäsenvaltioiden on ilmoitettava komissiolle

                           a)

                           viimeistään 14 päivänä marraskuuta 2014 tuotemäärät, tyhjät ilmoitukset mukaan luettuina, joille tuontitodistuksia on myönnetty kiintiökauden 2014 aikana;

                           b)

                           viimeistään 30 päivänä huhtikuuta 2015 tuontitodistusten sisältämät tuotemäärät, tyhjät ilmoitukset mukaan luettuina, jotka ovat jääneet käyttämättä tai jotka on käytetty vain osittain ja jotka vastaavat tuontitodistusten kääntöpuolelle merkittyjen määrien ja niiden määrien, joille todistukset on myönnetty, välistä erotusta.

                     2.   Jäsenvaltioiden on ilmoitettava komissiolle viimeistään 30 päivänä huhtikuuta 2015 tuotemäärät, jotka on tosiasiallisesti luovutettu vapaaseen liikkeeseen tuontitariffikiintiökauden 2014 aikana.
               3.   Kun kyseessä ovat 1 ja 2 kohdassa tarkoitetut ilmoitukset, määrät on esitettävä kilogrammoina vastaavana määränä kuorellisia munia ilmaistuna, kun on kyseessä liitteessä I vahvistettu tariffikiintiö 09.4275, ja kilogrammoina tuotepainoa, kun on kyseessä tariffikiintiö 09.4276, ja järjestysnumeron mukaan jaoteltuna.”

               7)

               Lisätään 5 a artikla seuraavasti:
               ”5 a artikla
               Kiintiökautta 2015 koskevat ilmoitukset komissiolle
               1.   Poiketen siitä, mitä asetuksen (EY) N:o 1301/2006 11 artiklan 1 kohdan toisessa alakohdassa säädetään, jäsenvaltioiden on ilmoitettava komissiolle viimeistään hakemuskuukautta seuraavan kuukauden 10 päivänä kyseisellä osakaudella myöntämiensä todistusten kattamat määrät, tyhjät ilmoitukset mukaan luettuina.
               2.   Poiketen siitä, mitä asetuksen (EY) N:o 1301/2006 11 artiklan 1 kohdan toisessa alakohdassa säädetään, jäsenvaltioiden on ilmoitettava komissiolle tuontitodistusten käyttämättä jääneet tai osittain käytetyt määrät, jotka vastaavat tuontitodistusten kääntöpuolelle merkittyjen määrien ja niiden määrien, joille todistukset oli myönnetty, välistä erotusta, tyhjät ilmoitukset mukaan luettuina

                           a)

                           yhdessä tämän asetuksen 3 a artiklan 8 kohdassa tarkoitettujen ilmoitusten kanssa kiintiökauden 2015 viimeisellä osakaudella jätettyjen hakemusten osalta;

                           b)

                           viimeistään 30 päivänä huhtikuuta 2016 sellaisten määrien osalta, joita ei ollut vielä ilmoitettu silloin, kun a alakohdassa säädetty ensimmäinen ilmoitus annettiin.

                     3.   Jäsenvaltioiden on ilmoitettava komissiolle viimeistään 30 päivänä huhtikuuta 2016 tuotemäärät, jotka on tosiasiallisesti luovutettu vapaaseen liikkeeseen kyseisen tuontitariffikiintiökauden aikana.
               4.   Kun kyseessä ovat 1, 2 ja 3 kohdassa tarkoitetut ilmoitukset, määrät on esitettävä kilogrammoina vastaavana määränä kuorellisia munia ilmaistuna, kun on kyseessä liitteessä I vahvistettu tariffikiintiö 09.4275, ja kilogrammoina tuotepainoa, kun on kyseessä tariffikiintiö 09.4276, ja järjestysnumeron mukaan jaoteltuna.”

               8)

               Korvataan liite I tämän asetuksen liitteen mukaisesti.

         2 artikla
   Voimaantulo ja soveltaminen
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 2 päivästä marraskuuta 2014.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 31 päivänä lokakuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 347, 20.12.2013, s. 671.

      (2)  EUVL L 150, 20.5.2014, s. 1.

      (3)  Euroopan parlamentin ja neuvoston asetus (EU) N:o 374/2014, annettu 16 päivänä huhtikuuta 2014, Ukrainasta peräisin oleviin tavaroihin sovellettavien tullien alentamisesta tai poistamisesta (EUVL L 118, 22.4.2014, s. 1).

      (4)  Komission täytäntöönpanoasetus (EU) N:o 412/2014, annettu 23 päivänä huhtikuuta 2014, Ukrainasta peräisin olevien munien, munatuotteiden ja albumiinien tuonnissa sovellettavien unionin tariffikiintiöiden avaamisesta ja hallinnoinnista (EUVL L 121, 24.4.2014, s. 32).

      (5)  Euroopan parlamentin ja neuvoston asetus (EU) N:o 1150/2014, annettu 29 päivänä lokakuuta 2014, Ukrainasta peräisin oleviin tavaroihin sovellettavien tullien alentamisesta tai poistamisesta annetun asetuksen (EU) N:o 374/2014 muuttamisesta (EUVL L 313, 31.10.2014, s. 1).

      LIITE

            ”LIITE I
            Tavaran kuvausta on pidettävä ainoastaan ohjeellisena, koska etuuskohtelujärjestely määräytyy tässä liitteessä CN-koodien sisällön perusteella, sanotun kuitenkaan rajoittamatta yhdistetyn nimikkeistön tulkintasääntöjen soveltamista.

                        Järjestysnumero

                        CN-koodi

                        Kuvaus

                        Tuontikausi

                        Määrä tonneina

                        Kannettava tulli
                        (euroa tonnilta)

                        09.4275

                        0407 21 00
                        0407 29 10
                        0407 90 10
                        0408 11 80
                        0408 19 81
                        0408 19 89
                        0408 91 80
                        0408 99 80
                        3502 11 90
                        3502 19 90
                        3502 20 91
                        3502 20 99

                        Kuorelliset linnunmunat, tuoreet, säilötyt tai keitetyt; kuorettomat linnunmunat ja munankeltuainen, tuoreet, kuivatut, höyryssä tai vedessä keitetyt, muotoillut, jäädytetyt tai muulla tavalla säilötyt, myös lisättyä sokeria tai muuta makeutusainetta sisältävät; ihmisravinnoksi soveltuvat muna-albumiinit ja maitoalbumiinit

                        Vuosi 2014

                        1 500 (kuorellisten munien ekvivalenttina ilmaistuna)

                        0

                        Vuosi 2015

                        1 500 (kuorellisten munien ekvivalenttina ilmaistuna)

                        09.4276

                        0407 21 00
                        0407 29 10
                        0407 90 10

                        Kuorelliset linnunmunat, tuoreet, säilötyt tai keitetyt

                        Vuosi 2014

                        3 000 (nettopainona ilmaistuna)

                        0”

                        Vuosi 2015

                        3 000 (nettopainona ilmaistuna)


title: Komission täytäntöönpanoasetus (EU) 2016/1331, annettu 3 päivänä elokuuta 2016, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               4.8.2016

               FI

               Euroopan unionin virallinen lehti

               L 210/97

         KOMISSION TÄYTÄNTÖÖNPANOASETUS (EU) 2016/1331,
   annettu 3 päivänä elokuuta 2016,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä elokuuta 2016.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  175,1

                  ZZ

                  175,1

                  0709 93 10

                  TR

                  136,4

                  ZZ

                  136,4

                  0805 50 10

                  AR

                  170,3

                  CL

                  187,2

                  MA

                  157,0

                  TR

                  153,3

                  UY

                  185,1

                  ZA

                  180,4

                  ZZ

                  172,2

                  0806 10 10

                  BR

                  163,2

                  EG

                  214,6

                  MA

                  179,4

                  MX

                  378,3

                  TR

                  153,5

                  US

                  233,8

                  ZZ

                  220,5

                  0808 10 80

                  AR

                  114,2

                  BR

                  102,1

                  CL

                  140,4

                  CN

                  137,7

                  NZ

                  128,1

                  PE

                  106,8

                  US

                  80,4

                  UY

                  99,9

                  ZA

                  102,1

                  ZZ

                  112,4

                  0808 30 90

                  AR

                  105,9

                  CL

                  119,7

                  NZ

                  141,8

                  TR

                  159,8

                  ZA

                  125,4

                  ZZ

                  130,5

                  0809 29 00

                  CA

                  331,3

                  TR

                  262,8

                  US

                  485,5

                  ZZ

                  359,9

                  0809 30 10 , 0809 30 90

                  TR

                  166,5

                  ZZ

                  166,5

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.